ชื่อไทย: ตะเพียนอินเดีย
ชื่อสามัญ: Black-spotted barb
ชื่อวิทยาศาสตร์: Puntius filamentosus 
วงศ์ (Family): Cyprinidae
ถิ่นกำเนิด: ประเทศอินเดีย ศรีลังกา พม่า
รายละเอียด: เป็นปลามีนิสัยที่รักสงบ ชอบอยู่รวมกันเป็นฝูงและกระโดดเล่นน้ำ เลี้ยงเป็นฝูงร่วมกับปลาชนิดอื่น ๆ ได้ ลักษณะมีลำตัวเรียวยาวแบนข้าง พื้นลำตัวสีเหลืองอมชมพู ครีบหลัง ครีบอก และครีบหางมีสีแดงจาง ๆ ขอบหางด้านล่างและด้านบนมีแถบสีดำ บริเวณลำตัวค่อนไปทางครีบหางมีจุดสีดำขนาดใหญ่ ปลาเพศผู้เมื่อโตเต็มที่ครีบหลังจะยื่นยาวออกมาเป็นริ้ว และส่วนใหญ่เพศผู้มีรูปร่างเพรียวบางกว่าเพศเมีย ขนาดเฉลี่ย 13-15 ซม.
ประเภท (Catalogy): ปลาสวยงามเลี้ยงในตู้พรรณไม้น้ำ